Polisie red man tydens kaping | Maroela Media
Polisie red man tydens kaping
Konst. Shuping (regs) saam met een van die verdagtes. Foto: SAPD
Parate polisiebeamptes in Deben naby Kuruman in die Noord-Kaap het Donderdag 'n kapingslagoffer gered en terselfdertyd drie vermeende kapers in hegtenis geneem.
Kapt. Sergio Kock, woordvoerder van die polisie, het gesê die polisiebeamptes het in die vroeë oggendure 'n verdagte motor in Voortrekkerstraat opgemerk. Hulle het die Toyota RunX-motor voorgekeer en die voertuig deursoek.
Dit is toe dat die polisiebeamptes besef dat die 25-jarige bestuurder van die voertuig besig is om gekaap te word. "Die polisie het besef die drie mans wat saam met die bestuurder in die motor is, is verdagtes," het Kock gesê. Hy het gesê twee vuurwapens is in die verdagtes se besit gevind.
"Die drie verdagtes is in hegtenis geneem op aanklagte van kaping, ontvoering en die onwettige besit van vuurwapens," het Kock gesê. Hulle sal binnekort in die Kuruman-landdroshof verskyn.
Genl.maj. Johan Bean, bevelvoerder van die John Taolo Gaetsewe-polisiegroepering, het die beamptes geloof vir hul vinnige optrede wat tot die inhegtenisnemings gelei het.
Werker moet luister hoe boer aangerand word
Eskom-ondersoek: 'Komitee en getuies kort beskerming'
Mitsubishi se reddingsboei?
Invloed van kragonderbrekings op die ekonomie
Water vinnige optrede die polisie het per toeval die kar opgemerk en toe tydens die deursoeking per toeval agtergekom die voertuig is gekaap, ek dink met al die toeval het hulle toevallig hulle werk gedoen vir n slag
Bravo julle manne. Dis julle wie vi die polisie aanwins is. Baie baie dankie
Ek gaan saam met Leahim op hierdie een die polisie het nie meer die respek en vertroue van die gemeenskap nie ,kinders sien hulle nou as vyand en nie meer beskermer soos in my tyd nie.